Hurdalssjøen

Hurdalssjøen er en innsjø i kommunene Eidsvoll, Nannestad og Hurdal i Akershus. Mellom Hurdalssjøen og Vorma renner Andelva, og i denne elva ligger Bøhnsdalen kraftverk og fire mindre kraftverk. Hurdalssjøen er fra gammelt av regulert ca. 3 m. Hurdalsvassdragene omfatter flere elver som renner ned til Hurdalssjøen, vassdraget er vernet i Verneplan III for vassdrag. Vernevedtaket omfatter alle tilløpselvene som renner ned til Hurdalssjøen. Det er dessuten et naturreservat i nordenden av sjøen ved innløpet av Hurdalselva.

Hurdalssjøen har en stamme av storørret, som i det vesentlige bruker Hurdalselva som gyte- og oppvekstområde.

Ved Hurdalssjøen er det badeplasser, fiskemuligheter og et rikt dyreliv.

 Morfometriske data 
 Middeldybde: 26 m
 Volum: 945 mill. m³
 Største: bredde 3 km
 Største lengde: 19,2 km
 Overflate: 33,16 km²
 Strandlinjens lengde: 45 km
 Strandlinjen utvikling: 2,3

 Referanser 
Åge Brabrand: Tetthet av ungfisk i Hurdalselva, Gjødingelva og Hegga i 1997–2008. Laboratorium for ferskvannsøkologi og innlandsfiske, Universitetet i Oslo, Rapport nr. 270 – 2009.

 Eksterne lenker 

 Hurdalinfo.no om Hurdalssjøen
 NVE dybdekart
 Botanikkens og biologiens historie, Halvor Aarnes

Kategori:Innsjøer i Akershus
Kategori:Innsjøer i Eidsvoll
Kategori:Innsjøer i Nannestad
Kategori:Hurdals geografi
Kategori:Reservoarer i Akershus
Kategori:Vorma-Lågenvassdraget